Publication: Magyar Közlöny
Issue: MK-2001-58 (Year: 2001, Number: 58)
Era: 1990-2004
Section: a 18/2001. (V. 23.) KöViM—BM—KöM együttes rendelethez
Paragraph Index: 657

c) Dízelmotoros tehergépkocsik és nehézgépkocsik (megengedett legnagyobb összes tömeg >3500 kg). 7.2. Az oktatás legrövidebb időtartama a gépjárműcsoportok és az oktatás tartalma szerint: Oktatás tartalma Oktatási idő (óra) a 7.1. pontban szereplő gépjárműcsoportok szerint benzinmotor dízelmotor benzin- és dízelmotor szab. kat. a ≤3,5 t b >3,5 t c mind b+c a+b a+c a+b+c 6.1. Általános ismeretek 6.2. Műszaki-technikai ismeretek 3,5 2,5 2,5 3,5 6.3. Gyakorlat 2,5 2,5 2,5 4,75 7,25 7.5. Vizsga 0,5 0,5 0,5 0,75 0,75 0,75 Összes idő 7,5 6,5 6,5 10,0 12,75 12,75 16,25 7.3. Az oktatásra feljogosított szervezet, illetve személy a 4—6. pontokban meghatározott feltételek megtartása mellett szabadon dönthet a tanfolyam szervezéséről és lebonyolításáról. A tanfolyam indítását, időtartamát és a vizsga tervezett időpontját legalább egy hónappal a tervezett kezdési időpont előtt be kell jelenteni a területi közlekedési felügyeletnek. 7.4. Az oktató szervezetnek vállalnia kell, hogy ki nem elégített igény esetén a területi közlekedési felügyelet felszólítására két hónapon belül tanfolyamot indít, és vizsgát tart. 7.5. Az oktatás tartalmát a 6. pont tartalmazza. Az oktatás tartalmának részletei tekintetében a közlekedési és vízügyi miniszter által felkért szakértői bizottság javaslata alapján a Közlekedési Főfelügyelet által jóváhagyott, a „Gépjárművek Rendszeres Környezetvédelmi Felülvizsgálata” című tankönyvet kell iránymutatónak tekinteni. 7.6. Az oktatást, illetve tanfolyamot vizsga zárja le. A vizsga megszervezése és lebonyolítása a Közlekedési Főfelügyelet feladata. 7.6.1. Vizsgára csak a teljes tanfolyamon részt vevő Tanúsítók engedhetők. 7.6.2. A vizsga 20 kérdésből álló írásos tesztvizsga, ahol több lehetséges válasz közül kell a megfelelőt kiválasztani. A kérdések csoportosítása: — jogi szabályozás (rendelet), 4 kérdés, — gépjárművek általános környezetvédelmi műszakitechnikai összefüggései, jellemzői, 6 kérdés, — a felülvizsgálati eljárás és végrehajtása, 6 kérdés, — alkalmazandó műszerek és készülékek, 4 kérdés. 7.6.3. Az általános vizsgakérdéseket a Közlekedési Főfelügyelet évente előre állítja össze és teszi közzé a Közlekedési és Vízügyi Értesítőben. Típusra vonatkozó gyári tanfolyam esetén Közlekedési Főfelügyelet előzetes jóváhagyásával a vizsgakérdésektől el lehet térni. 7.6.4. A vizsga időpontját az oktató szervezetnek legalább egy héttel a 7.3. pontban meghatározott időpont előtt a területi közlekedési felügyeletnél meg kell erősítenie, illetve az esetleges módosítást — annak okával együtt — be kell jelentenie. 7.6.5. Amennyiben a vizsgázó a vizsga során meg nem engedett eszközt használ, vagy a vizsga rendjét magatartásával ismételten vagy súlyosan megzavarja, a vizsgáztató felfüggeszti a vizsgázót. A felfüggesztés automatikusan „NEM FELEL MEG” minősítésű vizsgát jelent. 7.6.6. A vizsgázó „MEGFELEL”, ha az összes kérdés 70%-ára, és ezen belül a kérdéscsoportok mindegyikében legalább a kérdések 50%-ára helyes választ adott. 7.6.7. „NEM FELEL MEG” eredményű vizsga esetén a tanfolyamot meg kell ismételni. Az ismétlések száma nem korlátozott.

Source: https://magyarkozlony.hu/hivatalos-lapok/aa3a96ffea40c5bf285e516b161e470da5bfd456/dokumentumok/9de40a9cd3ffe03398453c8775565856b04a0fcf/letoltes